CELEX: 32012D0654
Language: da
Date: 2012-10-04 00:00:00
Title: 2012/654/EU: Kommissionens gennemførelsesafgørelse af 4. oktober 2012 om Den Europæiske Unions finansielle bidrag i 2012 til 6 medlemsstaters (Tyskland, Litauen, Nederlandene, Polen, Sverige og Det Forenede Kongerige) nationale programmer for indsamling, forvaltning og anvendelse af data i fiskeriet (meddelt under nummer C(2012) 6838)

23.10.2012   
            
            
               DA
            
            
               Den Europæiske Unions Tidende
            
            
               L 293/34
            
         KOMMISSIONENS GENNEMFØRELSESAFGØRELSE
   af 4. oktober 2012
   om Den Europæiske Unions finansielle bidrag i 2012 til 6 medlemsstaters (Tyskland, Litauen, Nederlandene, Polen, Sverige og Det Forenede Kongerige) nationale programmer for indsamling, forvaltning og anvendelse af data i fiskeriet
   (meddelt under nummer C(2012) 6838)
   (Kun den engelske, den litauiske, den nederlandske, den polske, den svenske og den tyske udgave er autentiske)
   (2012/654/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 24, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 861/2006 fastsættes det, på hvilke betingelser medlemsstaterne kan få tilskud fra EU til dækning af udgifter til deres nationale programmer for indsamling og forvaltning af data.
            
         
               (2)
            
            
               Sådanne programmer skal opstilles i overensstemmelse med Rådets forordning (EF) nr. 199/2008 af 25. februar 2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik (2) og Kommissionens forordning (EF) nr. 665/2008 af 14. juli 2008 om gennemførelsesbestemmelser til Rådets forordning (EF) nr. 199/2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik (3).
            
         
               (3)
            
            
               Belgien, Bulgarien, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Malta, Nederlandene, Polen, Portugal, Rumænien, Slovenien, Finland, Sverige og Det Forenede Kongerige har forelagt deres nationale programmer for indsamling, forvaltning og anvendelse af data i fiskerisektoren for perioden 2011-2013, jf. artikel 4, stk. 4 og 5, i Rådets forordning (EF) nr. 199/2008. Disse programmer er blevet godkendt i 2011 i overensstemmelse med artikel 6, stk. 3, i forordning (EF) nr. 199/2008.
            
         
               (4)
            
            
               Belgien, Bulgarien, Danmark, Estland, Grækenland, Italien, Cypern, Letland, Rumænien, Slovenien og Finland har ikke ændret deres nationale programmer 2011-2013 for 2012. Kommissionen har ved gennemførelsesafgørelse 2012/276/EU (4) fastlagt bidragene til disse medlemsstaters nationale programmer for 2012 med undtagelse af Grækenland.
            
         
               (5)
            
            
               Tyskland, Irland, Spanien, Frankrig, Litauen, Malta, Nederlandene, Polen, Portugal, Sverige og Det Forenede Kongerige har indsendt ændringer til deres nationale programmer for 2012, jf. artikel 5, stk. 2, i forordning (EF) nr. 199/2008. Ændringerne for Tyskland, Litauen, Nederlandene, Polen, Sverige og Det Forenede Kongerige er i overensstemmelse med artikel 6, stk. 3, i forordning (EF) nr. 199/2008 blevet vedtaget af Kommissionen i 2012.
            
         
               (6)
            
            
               Tyskland, Litauen, Nederlandene, Polen, Sverige og Det Forenede Kongerige har også, i overensstemmelse med artikel 2 i Kommissionens forordning (EF) nr. 1078/2008 af 3. november 2008 om gennemførelsesbestemmelser til Rådets forordning (EF) nr. 861/2006 for så vidt angår de udgifter, som medlemsstaterne har afholdt til indsamling og forvaltning af grunddata om fiskeri (5), indsendt et årligt budgetoverslag for 2012. Kommissionen har evalueret medlemsstaternes årlige budgetoverslag, jf. artikel 4 i forordning (EF) nr. 1078/2008, under hensyntagen til ændringerne af de nationale programmer, der er godkendt i overensstemmelse med artikel 6, stk. 3, i forordning (EF) nr. 199/2008.
            
         
               (7)
            
            
               Ifølge artikel 5 i forordning (EF) nr. 1078/2008 skal Kommissionen godkende det årlige budgetoverslag og træffe afgørelse om det årlige EU-tilskud til hvert nationalt program efter proceduren i artikel 24 i forordning (EF) nr. 861/2006 og på basis af resultatet af evalueringen af de årlige budgetoverslag, jf. artikel 4 i forordning (EF) nr. 1078/2008.
            
         
               (8)
            
            
               Ifølge artikel 24, stk. 3, litra b), i forordning (EF) nr. 861/2006 fastsættes tilskudssatsen ved en kommissionsafgørelse. Efter artikel 16 i den pågældende forordning må EU-medfinansieringssatsen for foranstaltninger til indsamling af grunddata ikke overstige 50 % af medlemsstaternes udgifter til gennemførelse af programmet for indsamling, forvaltning og anvendelse af fiskeridata.
            
         
               (9)
            
            
               Denne afgørelse er en finansieringsafgørelse efter artikel 75, stk. 2, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (6).
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE AFGØRELSE:
   Artikel 1
   EU's maksimale finansielle bidrag i 2012 til hver medlemsstat til indsamling, forvaltning og anvendelse af data i fiskeriet og satsen for EU's finansielle bidrag er fastsat i bilaget.
   Artikel 2
   Denne afgørelse er rettet til Forbundsrepublikken Tyskland, Republikken Litauen, Kongeriget Nederlandene, Republikken Polen, Kongeriget Sverige og Det Forenede Kongerige Storbritannien og Nordirland.
   
      Udfærdiget i Bruxelles, den 4. oktober 2012.
      
         
            På Kommissionens vegne
         
         Maria DAMANAKI
         
            Medlem af Kommissionen
         
      
   
   
      (1)  EUT L 160 af 14.6.2006, s. 1.
   
      (2)  EUT L 60 af 5.3.2008, s. 1.
   
      (3)  EUT L 186 af 15.7.2008, s. 3.
   
      (4)  EUT L 134 af 24.5.2012, s. 27.
   
      (5)  EUT L 295 af 4.11.2008, s. 24.
   
      (6)  EFT L 248 af 16.9.2002, s. 1.
   
      BILAG
      
         NATIONALE PROGRAMMER FOR 2011-2013
      
      
         STØTTEBERETTIGEDE UDGIFTER OG MAKSIMALT EU-TILSKUD FOR 2012
      
      
                  (EUR)
               
            
                  Medlemsstat
               
               
                  Støtteberettigede udgifter
               
               
                  Maksimalt EU-tilskud
                  (Sats: 50 %)
               
            
                  Tyskland
               
               
                  6 942 364,00
               
               
                  3 471 182,00
               
            
                  Litauen
               
               
                  215 902,00
               
               
                  107 951,00
               
            
                  Nederlandene
               
               
                  4 427 312,00
               
               
                  2 213 656,00
               
            
                  Polen
               
               
                  967 705,00
               
               
                  483 852,50
               
            
                  Sverige
               
               
                  5 961 618,00
               
               
                  2 980 809,00
               
            
                  Det Forenede Kongerige
               
               
                  8 544 243,00
               
               
                  4 272 121,50
               
            
                  I alt
               
               
                  27 059 144,00
               
               
                  13 529 572,00